Вишневский Иван Сергеевич

Вишневский Иван Сергеевич (18 февраль 1988 йыл, Барнаул) — Рәсәй хоккейсыһы, ҡапҡасы. Барнаулдан «Мотор» клубы тәрбиәләнеүсеһе. Тәүге тренеры: Гостьев Сергей Викторович. 2019/2020 йылдар миҙгелендә Континенталь хоккей лигаһында сығыш яһаған Мәскәүҙән «Спартак» хоккей клубының уйынсыһы була.

 Карьера 
 Клубта карьераһы 
Иван Вишневский үҙенең профессиональ карьераһын 2005 йылда QMJHL лигаһы «Руэн-Норанда Хаскис» клубында башлай. Клуб уны Канада хоккей лигаһының драфтында дөйөм 68-се һан аҫтында һайлай, ә быға тиклем ул «Лада» командаһының фарм-клубы өсөн уйнай. Киләһе йылда МХЛ драфтында беренсе раундта дөйөм 27-се һан аҫтында «Даллас Старз» командаһы менән һайлана. «Хаскис» составында Иван өс миҙгел дауамында сығыш яһай, шул ваҡыт эсендә 197 осрашыуҙа 166 (51+115) мәрәй йыя.

2007 йылдың 18 июлендә Вишневский «Даллас» менән өс йыллыҡ контракт төҙөй. «Старз» составында 2009 йылдың 7 апрелендә «Миннесота Уайлд» командаһына ҡаршы уйында Милли хоккей лигаһында тәүге осрашыуын уҙғара . Ике көн үткәс «Колорадо Эвеланш» клубына ҡаршы уйында һөҙөмтәле пас биреп лигала үҙенең тәүге мәрәйен йыя . Бөтәһе шул миҙгелдә Иван «йондоҙҙар» составында 3 осрашыу уҙғара һәм ике мәрәй йыя, әммә миҙгелдең күп өлөшөндә ул Америка хоккей лигаһында сығыш яһаған «Пеория Ривермен» клубы составында уйнай.

2009/2010 йылдар миҙгелен Вишневский «Далластың» яңы фарм-клубы «Техас Старз» составында башлай. 2009 йылдың 21 декабрендә «Сан-Хосе Шаркс» командаһына ҡаршы уйында Иван яңғылыш үҙенең буш ҡапҡаһын шайбаны индерә, бынан һуң ул яңынан АХЛ-ға ебәрелә . «Техасҡа» ҡайтҡас ул һаҡсылар араһында клубтың иң мәргән уйынсыһы була. Тик 2010 йылдың 9 февралендә «Даллас» Иванды «Атланта Трэшерз» клубына Кари Лехтоненға алмаштыра. Миҙгелдең аҙағын Иван яңы командаһының фарм-клубы «Чикаго Вулвз» составында үткәрә һәм 42 уйында 18 (2+16) мәрәй йыя.

2010 йылдың 1 июлендә Вишневскийҙы тағы ла алмаштыралар — хәҙер ул яңы ғына Стенли кубогын еңгән «Чикаго Блэкхокс» клубына эләгә . Әммә Иван «Блэкхокс» өсөн уйнарға бер мөмкинселектә алмай һәм 2010/2011 йылдар миҙгелен тулыһынса Америка хоккей лигаһында «Рокфорд Айсхогс» составында уҙғара. Ул 46 уйында 15 (5+10) мәрәй йыя.

2011 йылдың 17 май көнөндә Вишневский тыуған иленә ҡайтырға уйлай һәм Мәскәү өлкәһенән «Атлант» менән килешеү төҙөй . Иван Мытищинан команда өсөн ике миҙгел уйнай, шул ваҡыт эсендә 121 уйында 28 (8+20) мәрәй йыя.

2013 йылдың 1 май көнөндә Өфөнөң «Салауат Юлаев» командаһына күсә. Тәүге миҙгелдә Иван командаһы менән конференция финалына етәләр, Рәсәй чемпионатының көмөш һәм КХЛ чемпионатының бронза миҙалдары менән бүләкләнә. Киләһе миҙгелдә «Салауат Юлаев» Конференция сирекфиналында Гагарин кубогы өсөн көрәштә төшөп ҡала. 2015/2016 йылдар миҙгелендә Вишневский тағы ла командаһы менән конференция финалында еңелә һәм ике йыл элек кеүек КХЛ һәм Рәсәй чемпионаттарының бронза миҙалдарын еңә.

Миҙгел тамамланғас 4 майҙа Иван «Торпедо» хоккей клубына күсәИван Вишневский переехал из Уфы в Нижний Новгород . Уның яңы клубы даими миҙгелде конференцияла алтынсы урында тамамлай һәм плей-оффтың беренсе раундында көрәштән төшөп ҡала. 2017 йылдың 2 май көнөндә Иван Силәбенән «Трактор» хоккей клубы менән бер йылға килешеү төҙөйЗащитник Вишневский и нападающий Полыгалов стали игроками «Трактора». «Трактор» Көнсығыш конференцияһында даими миҙгелдә өсөнсө урынды яулай, ә шунан плей-оффта конференция финалына етә һәм КХЛ бронзма миҙалдарын яулай. Иван бөтәһе 72 уйында 24 (8+16) мәрәй йыя.

2018/2019 йылдар миҙгеле алдынан Иван Екатеринбургтан «Автомобилист» хоккей клубының составын тулыландыра. Был команда тәүге тапҡыр Көнсығыш конференцияһында даими миҙгел һөҙөмтәләре буйынса беренсе урынды яулай, ә плей-оффта сирекфиналда «Салауат Юлаев» хоккей клубына серияла 1-4 иҫәбе менән отола. Иван был миҙгелдә барыһы 57 осрашыуҙа 29 мәрәй йыя. 2019 йылдың декабрендә «Автомобилист» Иван менән килешеүҙе өҙә, һәм 20 декабрҙә Вишневский Мәскәүҙән «Спартак» хоккей клубының составын тулыландыраИВАН ВИШНЕВСКИЙ СТАЛ ИГРОКОМ «СПАРТАКА». 2019/2020 йылдар миҙгелендә Иван «Спартак» өсөн 17 осрашыуҙа 6 (1+5) мәрәй йыя, ә командаһы Гагарин кубогының тәүге раундында Мәскәүҙән «Динамоға» отола. 2020 йылдың 1 майында «Спартак» Иван Вишневский менән хушлашыуы тураһында иғлан итә«Спартак» объявил об уходе Даугавиньша, Карсумса, Виклунда и еще 4 игроков.

2020 йылдың 20 июлендә Иван Вишневский Түбәнге Каманан «Нефтехимик» менән пробалы контракт төҙөй«Нефтехимик» подписал пробный контракт с Иваном Вишневским. Әммә был клуб өсөн Иван бер осрашыу ҙа уҙғармай һәм 2020 йылдың 30 ноябрендә Юғары хоккей лигаһында сығыш яһаған «Лада» хоккей клубы менән миҙгел аҙағына тиклем килешеү төҙөйХоккейный клуб «Лада» заключил договор сроком до конца сезона с защитником Иваном Вишневским. ЮХЛ даими чемпионатының 17 уйынында Вишневский команданың капитаны була, 4 (1+3) мәрәй йыя, файҙалыҡ күрһәткесе —  «-5». «Лада» Петров кубогы өсөн плей-офф уйындарына эләкмәй, шуға Иван Вишневский 2021 йылдың 16 февралендә Словакиянан «Попрад» хоккей клубына күсәЭкс-защитник «Салавата» Вишневский перешел в словацкий «Попрад». Словакия чемпионатында һаҡсы 16 осрашыуҙа ҡатнаша, ике гол керетә һәм ете мәрәй йыя. Вишневский командаһы менән бергә финалға тиклем етәләр һәм көмөш миҙалдарҙы яулай. Шулай итеп Иван Вишневский профессиональ хоккейсы карьераһын тамамлай.
 Тренер карьераһы 
2021/22 йылдар миҙгелендә Иван Вишневский тыуған Барнаул ҡалаһында ЮХЛ беренселегендә сығыш яһаған «Динамо-Алтай» хоккей клубында тренер-селекционер вазифаһын башҡараГлавный по кадрам. Как бывший барнаульский НХЛовец Иван Вишневский оказался в «Динамо-Алтай». 2023 йылдың 19 декабрендә Вишневский Бөтә Рәсәй хоккей лигаһында сығыш яһаған «Тамбов» хоккей клубында баш тренер ярҙамсыһы тип раҫланаВишневский Иван Сергеевич вошёл в состав тренерского штаба ХК «Тамбов».

 Рәсәй йыйылма командаһында карьераһы 

Иван Вишневский Рәсәй милли йыйылма командаһында тәүге уйынын 2011 йылдың 10 ноябрендә уҙғара. Ул көндө Рәсәй командаһы Карьяла кубогында Швеция йыйылма командаһын 2:1 иҫәбе менән ота. Бөтәһе Рәсәй йыйылма командаһында ул Еврохоккейтурҙың төрлө этаптарында, Еврочеллендж һәм дуҫтарса уйындарҙа 14 осрашыу үткәрә.

 Ҡаҙаныштар 
 Канада хоккей лигаһының тәүге миҙгел үткәргән уйынсыларҙан торған символик составҡа керә — 2006.
 Америка хоккей лигаһының бөтә йондоҙҙар уйынында ҡатнаша — 2010.
 Карьяла кубогы еңеүсеһе — 2011.
 Рәсәй чемпионатының көмөш миҙалсыһы — 2013/14.
 КХЛ чемпионатының бронза миҙалсыһы — 2013/14, 2015/16, 2017/18.
 Рәсәй чемпионатының бронза миҙалсыһы — 2015/16.
 Словакия чемпионатының көмөш миҙалсыһы — 2020/21.

 Статистика 
 Һуңғы яңыртыу: 21 май 2024

Даими миҙгелПлей-оффМиҙгелКомандаЛигаУГПМ+/-ШтрУГПМ+/-Штр2003/04Лада-2Беренсе лига16000--10——————2004/05Лада-2Беренсе лига50393271--——————2005/06Руэн-Норанда ХаскисQMJHL541335481575213-122006/07Руэн-Норанда ХаскисQMJHL60143751990165813-382007/08Руэн-Норанда ХаскисQMJHL451728451850170667162008/09Пеория РиверменАХЛ6761319-5285022122008/09Даллас СтарзМХЛ302212——————2009/10Техас СтарзАХЛ5181624418——————2009/10Даллас СтарзМХЛ2000-20——————2009/10Чикаго ВулвзАХЛ282101241014066042010/11Рокфорд АйсхогсАХЛ4651015026——————2011/12АтлантКХЛ543912-112612022242012/13АтлантКХЛ514913-5145101-742013/14Салауат ЮлаевКХЛ4243711418325-662014/15Салауат ЮлаевКХЛ479817-6105213102015/16Салауат ЮлаевКХЛ5641014-12419336-862016/17ТорпедоКХЛ282681841000002017/18ТракторКХЛ565121792416347382018/19АвтомобилистКХЛ49324271188022-122019/20АвтомобилистКХЛ20123-614Команданан китә2019/20СпартакКХЛ12134-665022102020/21ЛадаЮХЛ14134-514Плей-оффҡа эләкмәйҙәр2020/21ПопрадСловакия11134-32512306Бөтәһе Беренсе лигала66393271--10——————Бөтәһе QMJHL-да15944100144281973871522326Бөтәһе АХЛ-да1922149703821908816Бөтәһе МХЛ-да5022-12——————Бөтәһе КХЛ-да4153686122-2016889121628-1530

 Ғаиләһе 
Әсәһе: Галина Вишневская.

Ҡатыны: Кристина Вишневская (Миллер). 2013 йылда ғаилә ҡоралар. 2015 йылдың 23 ноябрендә уларҙың Александр исемле улдары тыуа .

 Һылтанмалар 
 МХЛ рәсми сайтында профиле
 КХЛ рәсми сайтында профиле



 Иҫкәрмәләр 

Категория:КХЛ хоккейсылары
Категория:МХЛ хоккейсылары
Категория:Салауат Юлаев командаһының уйынсылары
Категория:Рәсәй хоккейсылары
Категория:Хоккей һаҡсылары
Категория:Даллас Старз хоккейсылары
Категория:Атлант командаһының уйынсылары
Категория:Рокфорд АйсХогс хоккейсылары
Категория:Рәсәй хоккей һаҡсылары
Категория:Чикаго Вулвз хоккейсылары
Категория:Техас Старз хоккейсылары
Категория:Пеория Ривермен уйынсылары
Категория:Руэн-Норанда Хаскис уйынсылары
Категория:АХЛ хоккейсылары
Категория:QMJHL уйынсылары
Категория:Алфавит буйынса хоккейсылар
Категория:«Торпедо» Түбәнге Новгород хоккей клубының уйынсылары
Категория:«Трактор» хоккейсылары
Категория:«Автомобилист» командаһының уйынсылары
Категория:«Спартак» Мәскәү хоккейсылары
Категория:«Лада» хоккей клубының уйынсылары
Категория:«Попрад» хоккейсылары
Категория:Рәсәй хоккей тренерҙары
Категория:«Тамбов» хоккей тренерҙары